|  |  |  |
| --- | --- | --- |
| Številka: 007-580/2021/146 | | |
| Ljubljana, 4. 10. 2022 | | |
| EVA: 2021-2030-0042 | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | |
| ZADEVA: | Uredba o načinu sodelovanja med Javnim zavodom Hiša za otroke in drugimi udeleženci pri zagotavljanju celostne obravnave v hiši za otroke – predlog za obravnavo | | | |
| 1. Predlog sklepov vlade: | | | | |
| Na podlagi tretjega odstavka 39. člena Zakona o zaščiti otrok v kazenskem postopku in njihovi celostni obravnavi v hiši za otroke (Uradni list RS, št. [54/21](http://www.uradni-list.si/1/objava.jsp?sop=2021-01-1048)) in prvega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko .. sprejela naslednji  S K L E P :  Vlada Republike Slovenije je izdala Uredbo o načinu sodelovanja med Javnim zavodom Hiša za otroke in drugimi udeleženci pri zagotavljanju celostne obravnave v hiši za otroke.  Barbara Kolenko Helbl  GENERALNA SEKRETARKA  Sklep prejmejo:   * Ministrstvo za pravosodje * Služba Vlade Republike Slovenije za zakonodajo * Generalni sekretariat Vlade Republike Slovenije | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | |
| / | | | | |
| **3.a Osebe, odgovorne za strokovno pripravo in usklajenost gradiva:** | | | | |
| * Dr. Dominika Švarc Pipan, ministrica za pravosodje * Dr. Igor Šoltes, državni sekretar, Ministrstvo za pravosodje * Dr. Sebastjan Zbičajnik, državni sekretar, Ministrstvo za pravosodje * Mag. Nina Koželj, generalna direktorica Direktorata za kaznovalno pravo in človekove pravice, Ministrstvo za pravosodje * Mag. Andrej Del Fabro, vodja Oddelka za otrokom prijazno kazensko pravosodje, Ministrstvo za pravosodje | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | |
| / | | | | |
| **4. Predstavniki vlade, ki bodo sodelovali pri delu državnega zbora:** | | | | |
| / | | | | |
| 5. Kratek povzetek gradiva: | | | | |
| Pravno podlago za sprejem uredbe predstavlja Zakon o zaščiti otrok v kazenskem postopku in njihovi celostni obravnavi v hiši za otroke (Uradni list RS, št. 54/21 - ZZOKPOHO), konkretno prvi in tretji odstavek 39. člena tega zakona, ki določata, da način sodelovanja med zavodom in drugimi udeleženci pri zagotavljanju celostne obravnave določi Vlada Republike Slovenije, posebej pa še, da morajo udeleženci postopkov krizne podpore in psihosocialne pomoči otroku po tem zakonu sodelovati z zavodom v zadevah po tem zakonu in zavodu predati potrebne podatke..  Uredba ureja način sodelovanja med Javnim zavodom Hiša za otroke (v nadaljnjem besedilu: zavod) in drugimi udeleženci v postopkih po ZZOKPOHO. Značilnost postopkov celostne obravnave otrok v hiši za otroke (Barnahus), torej mladoletnih oškodovancev in prič v predkazenskem in kazenskem postopku glede določenih kaznivih dejanj (drugi odstavek 2. člena ZZOKPOHO) in drugih kaznivih dejanj (drugi odstavek 1. člena v zvezi z drugo alinejo 43. člena ZZOKPOHO), ter mladoletnikov, ki še niso stari osemnajst let, zoper katere teče predkazenski ali kazenski postopek, je multidisciplinarna in medinstitucionalna obravnava in sodelovanje. Uredba določa, da koordinacijo teh obravnav in sodelovanja vodi zavod, ko v obravnavo prejme konkreten primer v zvezi s sumom kaznivega dejanja zoper otroka. . Določeno je tudi, da zavod in vsi udeleženci postopka celostne obravnave sprejmejo potrebne interne organizacijske, tehnične in metodološke ukrepe v skladu z ZZOKPOHO. | | | | |
| 6. Presoja posledic za: | | | | |
| a) | | javnofinančna sredstva nad 40.000 EUR v tekočem in naslednjih treh letih | | NE |
| b) | | usklajenost slovenskega pravnega reda s pravnim redom Evropske unije | | NE |
| c) | | administrativne posledice | | NE |
| č) | | gospodarstvo, zlasti mala in srednja podjetja ter konkurenčnost podjetij | | NE |
| d) | | okolje, vključno s prostorskimi in varstvenimi vidiki | | NE |
| e) | | socialno področje | | NE |
| f) | | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | NE |
| 7.a Predstavitev ocene finančnih posledic nad 40.000 EUR:  **/** | | | | |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | |
|  | | Tekoče leto (t) | | t + 1 | t + 2 | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | |  | |  |  | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) odhodkov državnega proračuna | | / | |  |  | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | |  |
| II. Finančne posledice za državni proračun | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
|  |  | |  | |  | | |  |
|  |  | |  | |  | | |  |
| SKUPAJ | | | | |  | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | |
|  | | |  | | |  | | |
|  | | |  | | |  | | |
|  | | |  | | |  | | |
| SKUPAJ | | |  | | |  | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   /   1. **Finančne posledice za državni proračun**   /  **II.b Manjkajoče pravice porabe bodo zagotovljene s prerazporeditvijo:**  /  **II.c Načrtovana nadomestitev zmanjšanih prihodkov in povečanih odhodkov proračuna:**  / | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev**  / | | | | | | | | |
| **8. Predstavitev sodelovanja z združenji občin:** | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani: /  Bistveni predlogi in pripombe, ki niso bili upoštevani: / | | | | | | | | |
| **9. Predstavitev sodelovanja javnosti:** | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA | |
| (Če je odgovor NE, navedite, zakaj ni bilo objavljeno.) | | | | | | | | |
| (Če je odgovor DA, navedite:  Objavljeno na E-demokracija, 4. 8. 2022. | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA | |
| **11. Gradivo je uvrščeno v delovni program vlade:** | | | | | | | NE | |
| **dr. Dominika ŠVARC PIPAN**  **ministrica** | | | | | | | | |

PRILOGE:

* + Predlog sklepa vlade
  + Besedilo uredbe
  + Obrazložitev

Številka:

Datum:

Na podlagi tretjega odstavka 39. člena Zakona o zaščiti otrok v kazenskem postopku in njihovi celostni obravnavi v hiši za otroke (Uradni list RS, št. [54/21](http://www.uradni-list.si/1/objava.jsp?sop=2021-01-1048)) in prvega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko .. sprejela naslednji

S K L E P :

Vlada Republike Slovenije je izdala Uredbo o načinu sodelovanja med Javnim zavodom Hiša za otroke in drugimi udeleženci pri zagotavljanju celostne obravnave v hiši za otroke.

Barbara Kolenko Helbl

GENERALNA SEKRETARKA

Sklep prejmejo:

* Ministrstvo za pravosodje
* Služba Vlade Republike Slovenije za zakonodajo
* Generalni sekretariat Vlade Republike Slovenije

Na podlagi tretjega odstavka 39. člena Zakona o zaščiti otrok v kazenskem postopku in njihovi celostni obravnavi v hiši za otroke (Uradni list RS, št. 54/21) izdaja Vlada Republike Slovenije

**Uredbo**

**o načinu sodelovanja med Javnim zavodom Hiša za otroke in drugimi udeleženci pri zagotavljanju celostne obravnave v hiši za otroke**

I. UVODNE DOLOČBE

**1. člen**

**(vsebina)**

(1) Ta uredba določa način sodelovanja med Javnim zavodom Hiša za otroke (v nadaljnjem besedilu: zavod) in drugimi udeleženci pri obravnavi mladoletnih oškodovancev in prič v predkazenskem in kazenskem postopku in mladoletnikov, ki še niso stari osemnajst let, zoper katere teče predkazenski ali kazenski postopek (v nadaljnjem besedilu: otrok).

(2) Drugi udeleženci iz prejšnjega odstavka so udeleženci po zakonu, ki ureja kazenski postopek, centri za socialno delo, izvajalci zdravstvene dejavnosti, ki izvajajo telesni pregled otroka v hiši za otroke, vzgojno-izobraževalni zavodi, nevladne organizacije in drugi strokovnjaki, ki se ukvarjajo z otroki.

(3) Sodelovanje po tej uredbi pomeni medsebojno obveščanje, usklajevanje in poročanje.

(4) Zavod druge udeležence redno seznanja s sprejetimi standardi in protokoli, ki se v skladu z načeli celostne obravnave otrok v hiši za otroke uporabljajo v zavodu.

II. SODELOVANJE MED ZAVODOM IN SODIŠČEM

**2. člen**

**(posredovanje podatkov, s katerimi upravlja zavod)**

(1) Če sodišče pri odločanju, ali naj se v konkretnem primeru zagotovi celostna obravnava otroka v hiši za otroke, potrebuje podatek, s katerim upravlja zavod, mu ga mora zavod na njegovo zaprosilo posredovati brez odlašanja.

(2) Če sodišče odloči, da naj se v primeru otroka, ki je mladoletni oškodovanec ali priča v predkazenskem in kazenskem postopku glede določenih kaznivih dejanj, zagotovi celostna obravnava otroka v hiši za otroke, mu mora zavod sporočiti razpoložljive termine v časovnem okviru, ki ga določi sodišče.

(3) Če sodišče meni, da bi bilo v največjo korist otroka, ki je mladoletni oškodovanec ali priča v predkazenskem in kazenskem postopku glede drugega kaznivega dejanja, ali ki je mladoletnik, ki še ni star osemnajst let, zoper katerega teče predkazenski in kazenski postopek, da bi se zagotovila celostna obravnava otroka v hiši za otroke, zavod sodišču sporoči svoje kadrovske, prostorske in časovne možnosti v časovnem okviru, ki ga v zaprosilu opredeli sodišče.

**3. člen**

**(priprave na zaslišanje)**

(1) O odredbi, času in kraju pripravljalnega sestanka sodišče obvesti zavod na način, ki ga v skladu z zakonom, ki ureja kazenski postopek, šteje za primernega.

(2) Če sodišče odloči, da otroka vabi na zaslišanje zavod, zavod določi otroku dodeljenega svetovalca, ki stori vse potrebno za udeležbo otroka na zaslišanju.

**4. člen**

**(telesni pregled otroka)**

Če sodišče odloči, da se telesni pregled otroka izvede v zavodu, mu mora zavod sporočiti razpoložljive termine v časovnem okviru, ki ga določi sodišče.

**5. člen**

**(drugo izvedenstvo)**

Zavod lahko daje sodnemu izvedencu, ki ga odredi sodišče, na razpolago prostore za potrebe izdelave drugih izvedenskih mnenj za otroka, obravnavanega v zavodu, če se s tem ne ovira izvajanje dejavnosti zavoda.

**6.člen**

**(protokol o načinu zaslišanja otroka in strokovnih standardih v hiši za otroke)**

Protokol, ki vsebuje priporočila za poenoteno in strokovno izvajanje zaslišanj otrok v zavodu in strokovne standarde sodelovanja med udeleženci pri tem, na predlog strokovnega sveta sprejme svet zavoda in ga objavi na spletni strani zavoda.

III. SODELOVANJE MED ZAVODOM IN DRŽAVNIM TOŽILSTVOM

**7. člen**

**(posredovanje podatkov, s katerimi upravlja zavod)**

Če državni tožilec pri svojem delu potrebuje podatek o tem, ali in če da, kdaj je bil otrok že obravnavan v zavodu, mu ga mora zavod na njegovo zaprosilo posredovati brez odlašanja.

IV. SODELOVANJE MED ZAVODOM IN POLICIJO

**8. člen**

**(zbiranje obvestil in opravljanje drugih nalog policije v predkazenskem postopku v hiši za otroke)**

(1) Če policija meni, da bi bilo treba za uspešno izvedbo predkazenskega postopka zbiranje obvestil in drugih nalog policije po zakonu, ki ureja kazenski postopek, zaradi varstva največjih koristi otroka, ki je mladoletni oškodovanec ali priča v predkazenskem postopku, ali ki je mladoletnik, ki še ni star osemnajst let, zoper njega pa teče predkazenski postopek, naloge izvesti v zavodu, zavod zaprosi za uporabo prostorov in drugo potrebno pomoč ter v zaprosilu opredeli, ali potrebuje prostore za izvedbo zbiranja obvestil ali tudi prostore za telesni pregled otroka in kakšno tehnično podporo zavoda bi potrebovala ter časovni okvir za izvedbo nalog v zavodu.

(2) Zavod v izdanem soglasju opredeli pogoje in način za izvedbo predlaganih nalog policije iz prejšnjega odstavka tako, da ob upoštevanju svojih kadrovskih, prostorskih in časovnih možnosti poskrbi, da se v časovnem okviru, ki ga v zaprosilu opredeli policija, ne ovira dejavnosti zavoda.

**9. člen**

**(posredovanje podatkov, s katerimi upravlja zavod)**

Če policija pri svojem delu potrebuje podatek, s katerim upravlja zavod, o tem, ali in če da, kdaj je bil otrok že obravnavan v zavodu, kot tudi če potrebuje podatke v zvezi z drugimi okoliščinami, ki bi lahko bile koristne za uspešno izvedbo predkazenskega ali kazenskega postopka, ji jih mora zavod na njeno zaprosilo brez odlašanja posredovati v pisnem poročilu.

V. SODELOVANJE MED ZAVODOM IN CENTROM ZA SOCIALNO DELO

**10. člen**

**(zagotavljanje udeležbe otroka na zaslišanju)**

Zavod v dogovoru z udeleženci stori vse potrebno, da je otrok prisoten na zaslišanju oziroma telesnem pregledu, in v ta namen sodeluje predvsem s centrom za socialno delo, zakonitim zastopnikom otroka in policijo.

**11. člen**

**(obveščanje centra za socialno delo)**

Zavod obvesti center za socialno delo o začetku nudenja psihosocialne pomoči in zaključku obravnave ter o morebitni nadaljnji obravnavi zunaj zavoda.

**12. člen**

**(izvedba nalog centra za socialno delo v hiši za otroke)**

(1) Če center za socialno delo meni, da bi bilo treba za uspešno izvedbo njegovih nalog po predpisih, ki urejajo socialno varstvo, zaradi varstva največjih koristi otroka, ki je mladoletni oškodovanec ali priča v predkazenskem postopku, ali ki je mladoletnik, ki še ni star osemnajst let, zoper njega pa teče predkazenski postopek, te naloge izvesti v zavodu, zavod zaprosi za uporabo prostorov in drugo potrebno pomoč in opredeli, kakšno tehnično podporo zavoda bi potreboval ter časovni okvir za izvedbo nalog v zavodu.

(2) Zavod v izdanem soglasju opredeli pogoje in način za izvedbo predlaganih nalog centra za socialno delo tako, da ob upoštevanju svojih kadrovskih, prostorskih in časovnih možnosti poskrbi, da se v časovnem okviru, ki ga v zaprosilu opredli center za socialno delo, ne ovira dejavnosti zavoda.

**13. člen**

**(posredovanje podatkov s katerimi upravlja zavod)**

Če center za socialno delo pri svojem delu potrebuje podatek, s katerim upravlja zavod, o tem, ali, in če da, kdaj je bil otrok že obravnavan v zavodu, kot tudi če potrebuje podatke v zvezi drugimi okoliščinami, ki bi lahko bile koristne za uspešno izvedbo nalog centra za socialno delo, mu jih mora zavod na njegovo zaprosilo brez odlašanja posredovati v pisnem poročilu.

VI. SODELOVANJE MED ZAVODOM IN IZVAJALCI ZDRAVSTVENE DEJAVNOSTI

**14. člen**

**(zagotavljanje pogojev za telesni pregled otroka v zavodu)**

(1) Zavod zagotavlja pogoje za izvajanje telesnega pregleda otroka v zavodu tako, da je zagotovljena skrbna in obzirna obravnava otroka brez odlašanja.

(2) Pogoji iz prejšnjega odstavka vključujejo tudi pomoč dodeljenega svetovalca, ki nudi krizno podporo otroku pred telesnim pregledom in po njem.

(3) Zavod vzdržuje prostor in opremo za nemoteno izvajanje telesnih pregledov otrok in zagotavlja tehnične možnosti za čim bolj natančno ugotavljanje in evidentiranje poškodb.

**15.člen**

**(protokol o načinu telesnega pregleda otroka in strokovnih standardih v hiši za otroke)**

(1) Zavod sprejme protokol, ki vsebuje priporočila za poenoteno in strokovno izvajanje telesnega pregleda otroka v zavodu, obliko in vsebino obvestila o stanju oziroma o poškodbi (anamneza, opis poškodb, diagnoza) in strokovne standarde sodelovanja med udeleženci pri tem.

(2) Zavod poskrbi, da so zdravnik, ki bo opravil telesni pregled otroka, in medicinsko osebje, ki bo pri tem sodelovalo, seznanjeni s protokoli in standardi sodelovanja iz prejšnjega odstavka.

VII. SODELOVANJE MED ZAVODOM IN ORGANIZACIJAMI Z NAMENOM IZVAJANJA KRIZNE PODPORE IN PSIHOSOCIALNE POMOČI TER IZVAJANJA USPOSABLJANJ V ZAVODU

**16. člen**

**(sodelovanje med zavodom in organizacijami, ki nudijo pomoč)**

Organizacije, ki nudijo pomoč, zlasti centri za socialno delo, izvajalci zdravstvene dejavnosti in drugi strokovnjaki ter nevladne organizacije, sodelujejo z zavodom na način, ki zavodu omogoča učinkovito izvajanje krizne podpore in psihosocialne pomoči brez nepotrebnega odlašanja.

**17. člen**

**(sodelovanje med zavodom in vzgojno-izobraževalnimi zavodi)**

(1) Zavod in vzgojno-izobraževalni zavod, kateremu je otrok zaupan v vzgojo, varstvo oziroma izobraževanje, v okviru krizne podpore in psihosocialne pomoči otroku sodelujeta z namenom ustreznih prilagoditev v vzgojno-izobraževalnem procesu.

(2) Določbe tega poglavja se uporabljajo tudi za sodelovanje zavoda s prevzgojnim domom.

**18. člen**

**(sodelovanje organizacij in strokovnjakov pri usposabljanju v zavodu)**

Zavod pri izvajanju rednih usposabljanj ter multidisciplinarnih in medinstitucionalnih usposabljanj sodeluje z državnimi organi, nevladnimi organizacijami, izobraževalnimi in raziskovalnimi organizacijami ter drugimi strokovnjaki in spodbuja udeležbo zainteresirane javnosti na usposabljanjih, ki jih organizira zavod.

IX. PREHODNA IN KONČNA DOLOČBA

**19. člen**

**(zaslišanje otrok v zavodu v prehodnem obdobju)**

(1) Če zavod v posameznem primeru v prehodnem obdobju po 42. členu Zakona o zaščiti otrok v kazenskem postopku in njihovi celostni obravnavi v hiši za otroke (Uradni list RS, št. 54/21; v nadaljnjem besedilu: ZZOKPOHO) ugotovi, da nima na voljo strokovnjaka, ki bi izvedel zaslišanje otroka, o tem brez odlašanja obvesti policijo in jo zaprosi za posredovanje seznama usposobljenih uradnih oseb policije.

(2) Na podlagi takšnega obvestila policija v najkrajšem možnem času sestavi seznam uradnih oseb policije, ki izpolnjujejo pogoje iz 42. člena ZZOKPOHO, ki so nepristranske v konkretni zadevi in so po oceni policije glede na njihove delovne obveznosti, obremenitve in druge okoliščine primerne za izvajanje tega pooblastila. Kot nepristranska se šteje uradna oseba policije, ki v obravnavo posamične zadeve ni bila predhodno vključena, ki ni predhodno obravnavala oseb v postopku in ki ni z obravnavanimi osebami povezana osebno ali preko družinskih članov.

(3) Seznam policija posreduje zavodu skupaj s kontaktnimi podatki.

(4) Direktor zavoda določi uradno osebo policije s prejetega seznama.

(5) Uradni osebi policije iz prejšnjega odstavka policija omogoči sodelovanje z zavodom.

(6) Zavod uradni osebi policije, ki jo je določil za zaslišanje otroka, nudi potrebno pomoč za izvedbo zaslišanja. Uradna oseba policije in zavod se o načinu pomoči dogovorita neposredno.

(7) Policija za sodelovanje z zavodom imenuje kontaktno osebo za komunikacijo z zavodom na podlagi prvega in tretjega odstavka tega člena.

**20. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

**Obrazložitev**

Pravno podlago za sprejem uredbe predstavlja Zakon o zaščiti otrok v kazenskem postopku in njihovi celostni obravnavi v hiši za otroke (Uradni list RS, št. 54/21 - ZZOKPOHO), konkretno prvi in tretji odstavek 39. člena tega zakona, ki določata, da način sodelovanja med zavodom in drugimi udeleženci pri zagotavljanju celostne obravnave določi Vlada Republike Slovenije, posebej pa še, da morajo udeleženci postopkov krizne podpore in psihosocialne pomoči otroku po tem zakonu sodelovati z zavodom v zadevah po tem zakonu in zavodu predati potrebne podatke..

Uredba ureja način sodelovanja med Javnim zavodom Hiša za otroke (v nadaljnjem besedilu: zavod) in drugimi udeleženci v postopkih po ZZOKPOHO. Značilnost postopkov celostne obravnave otrok v hiši za otroke (Barnahus), torej mladoletnih oškodovancev in prič v predkazenskem in kazenskem postopku glede določenih kaznivih dejanj (drugi odstavek 2. člena ZZOKPOHO) in drugih kaznivih dejanj (drugi odstavek 1. člena v zvezi z drugo alinejo 43. člena ZZOKPOHO), ter mladoletnikov, ki še niso stari osemnajst let, zoper katere teče predkazenski ali kazenski postopek, je multidisciplinarna in medinstitucionalna obravnava in sodelovanje. Uredba določa, da koordinacijo teh obravnav in sodelovanja vodi zavod, ko v obravnavo prejme konkreten primer v zvezi s sumom kaznivega dejanja zoper otroka. . Določeno je tudi, da zavod in vsi udeleženci postopka celostne obravnave sprejmejo potrebne interne organizacijske, tehnične in metodološke ukrepe v skladu z ZZOKPOHO.

Uredba podrobneje opredeljuje način obveščanja med zavodom in drugimi udeleženci postopkov po tem ZZOKPOHO ter odziv zavoda na poizvedbe centrov za socialno delo in Policije glede razpoložljivosti prostorskih, tehničnih in kadrovskih kapacitet zavoda.

Uredba podrobneje ureja sodelovanje zavoda in sodišča, zavoda in državnih tožilcev, zavoda in policije, zavoda in centrov za socialno delo, zavoda in izvajalcev zdravstvenih storitev, zavoda in vzgojno-izobraževalnih, visokošolskih in znanstveno-raziskovalnih organizacij ter zavoda in drugih strokovnjakov, nevladnih organizacij ter drugih udeležencev postopka celostne obravnave.